**HORTOBÁGY KÖZSÉG**

**POLGÁRMESTERÉTŐL 4. sz. napirend**

**E L Ő T E R J E S Z T É S**

(a képviselő-testület 2021. július 5-i rendkívüli, nyilvános ülésére)

**Tárgy:** A Kisméretű infrastruktúra fejlesztése a vidéki térségekben, Külterületi helyi közutak fejlesztése című, **VP6-7.2.1.1-21** kódszámú támogatási program keretében benyújtott „Hortobágy Község külterületi útjainak felújítása” elnevezésű projekt projektmenedzsmenti feladatainak ellátására beérkezett árajánlatok értékelése

**Tisztelt Képviselő-testület!**

Hortobágy Község Önkormányzata, mint ajánlatkérő az **VP6-7.2.1.1-21** azonosító számú, támogatási program keretében benyújtott és nyertes pályázat projektmenedzsmenti feladatainak ellátása tárgyában három árajánlatot kért be a következő ajánlattételre meghívottaktól.

1. **ajánlattételre meghívott*:* Heves Megyei Területfejlesztési Ügynökség Nonprofit Kft.**
2. **ajánlattételre meghívott: Hajdú-Bihar Megyei Fejlesztési Ügynökség Nonprofit Kft.**
3. **ajánlattételre meghívott: EDC Debrecen Város- és Gazdaságfejlesztési Központ Nonprofit Kft.**

Az ajánlatkérések kiküldésének ideje 2022.04.07. napja volt.

Az ajánlatkérések kiküldésének módja: e-mailben.

Azonos tárgyú és tartalmú (szakmai-műszaki tartalom összehasonlítható) ajánlatkérés került kiküldésre.

### Az ajánlatok beérkezésének határideje: 2022.04.14. napja, 14.00 óra volt.

Az ajánlatkérésben meghatározott határidőig három ajánlattevőtől érkezett be árajánlat a tárgyra vonatkozóan.

|  |  |  |  |
| --- | --- | --- | --- |
| **Ajánlattevő:** | **Heves Megyei Területfejlesztési Ügynökség Nonprofit Kft.** | **Hajdú-Bihar Megyei Fejlesztési Ügynökség Nonprofit Kft.** | **EDC Debrecen Város- és Gazdaságfejlesztési Központ Nonprofit Kft.** |
| **Ajánlati ár (bruttó)** | 2.100.000,- Ft | 1.905.000,- Ft | 2.095.500,- Ft |

Mind a három beérkezett árajánlat érvényes.

Az Ajánlatkérő a 272/2014. Korm. rendelet 5. melléklet 2.3.2.5 szerint vizsgálta az ajánlattevők szerződés teljesítésére való alkalmasságát. (Az előterjesztés mellékletében található az ajánlatok másolata.)

A legalacsonyabb összegű ajánlatot tevő, a **Hajdú-Bihar Megyei Fejlesztési Ügynökség Nonprofit Kft-vel** javasolt a szerződés megkötése a projektmenedzsmenti feladatok ellátása tárgyában.

Kérem a tisztelt Képviselő-testületet, hogy az előterjesztést megtárgyalni és döntést hozni szíveskedjen!

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXX. törvény 107.§- a alapján megtárgyalta a Kisméretű infrastruktúra fejlesztése a vidéki térségekben, Külterületi helyi közutak fejlesztése című, **VP6-7.2.1.1-21** kódszámú támogatási program keretében benyújtott „Hortobágy Község külterületi útjainak felújítása” elnevezésű 3295417025 azonosítószámú projekt projektmenedzsmenti feladatainak ellátására témakörben beérkezett árajánlatokat, és a következő döntést hozza:

Kinyilvánítja, hogy **a legelőnyösebb árajánlatot tevő** **Hajdú-Bihar Megyei Fejlesztési Ügynökség Nonprofit Kft-**vel **(4024 Debrecen, Piac u. 54.) kíván szerződést kötni „Hortobágy Község külterületi útjainak felújítása” elnevezésű 3295417025 azonosítószámú projekt projektmenedzsmenti feladatainak ellátására.**

**Megbízza Jakab Ádám András polgármestert, hogy a szerződést a nyertes pályázóval írja alá.**

**Határidő**: 2022.05.06.

**Felelős**: Jakab Ádám András polgármester

Hortobágy, 2022. április 20.

 **Jakab Ádám András**

 **polgármester**

Az előterjesztést törvényességi szempontból ellenőrizte:

 **Dr. Koroknai-Bokor Erzsébet**

 **kirendeltség-vezető**